Etelä-Pohjanmaan Steiner-koulun joulumyyjäiset
Perinteiset joulumyyjäiset su 28.11. klo 13-16
Myynnissä makeita ja suolaisia leivonnaisia sekä muita jouluisia tuotteita, kuten kransseja. Tapahtumassa arvontaa, makkaramyynti ja kahvio, jossa tarjolla esimerkiksi riisipuuroa. Lapsille askartelupaja, ongintaa ja onnenpyörä. TERVETULOA JOULUISIIN TUNNELMIIN! Vuorenmaanrinne 33 60220 Seinäjoki Maksutapana käy myös käteinen tai kortti
Kuva 1 installaationäkymä_HYENA kollektiivi.JPG
HYENA-kollektiivi Sulattelu -taidenäyttely
HYENA-kollektiivin noutopöytä-teemaa käsittelevän näyttelytrilogian kolmas osa, Sulattelu on esillä 20.11.–12.12.2021 Varikko Galleriassa Seinäjoella. Neljän taiteilijan yhteistyönä toteutetussa näyttelyssä pureudutaan mm. juhlien jälkeisiin tunnelmiin, ylenpalttisten tarjoilujen ja sosiaalisten kohtaamisten aiheuttamaan ähkyyn. Näyttelyssä nähdään noutopöytä juhlien jälkeen: kun ruoat on jo nautittu, kastikekulhot kaavittu pohjia myöten ja juomat juotu. Leikkeleet ovat jääneet pöydälle odottamaan uuden olomuodon saamista. Juhliin pukeudutaan hienosti, mutta samalla ylle nostetaan myös roolit ja tietty käytös, jotka karisevat illan myötä pois. Sukkahousut ovat revenneet ja on tullut puhuttua ohi suun. Juhlien hälinässä ei olla huomattu kuka jäi kutsumatta ja kuka lähti jo kotiin. Kohtaamisista ja pöydästä poimituista ruuista tulee outo ähky. Esillä on myös ajatuksia siitä, minne ruoka päätyy – niin kehossa kuin ylijäämänä. Kuten juhlissa, vieraat ovat kerääntyneet ison, ruokia notkuvan pöydän ääreen, ovat näyttelyn tekijätkin kokoontuneet yhteen valmistelemaan näyttelyä ja koonneet teoksistaan assemblaasin pöydälle. Assemblaasissa yhdistyy kirjavasti sekä perinteisistä sekä epäkonventionaalisista materiaaleista koostettuja pieniä ja suurempia teoksia. Ideat kumpuavat muistoista, tuntemuksista ja kohtaamisista juhlissa. Kolmiulotteisissa teoksissa on käytetty mm. puuta, vahaa ja kasvivärjättyjä tekstiilejä. HYENA-kollektiiviin kuuluu Kira Björklund, Katri Kari, Mirkka Suokas ja Hanna Tervonen. Taiteilijat ovat tutustuneet kuvataideopintojen parissa Imatralla.
Seinäjoen Taiteilijaseura ry ja Seinäjoen taidehalli
Seinäjoen Taiteilijaseuran Taidelainaamo Parsi toteuttaa teosvälityspäivät yhdessä Seinäjoen taidehallin kanssa näyttelytila Vintillä 27.-28.11.2021. Tule tutustumaan paikalliseen taiteeseen ja hanki teoksia lahjaksi vaikka pukinkonttiin. Teosvälityspäivillä on myynnissä laajasti lähialueen ammattitaiteilijoiden teoksia. Esillä on maalauksia, veistoksia, valokuvataidetta, grafiikkaa ja muuta kuvataidetta. Taiteilijaseura ylläpitää taidelainaamoa Kalevan Navetalla. Niin teosvälityspäivillä kuin lainaamossa teoksen voi ostaa kerralla omaksi tai korottomalla osamaksulla lainaamoehdoin. Tee taideteko ja hanki omasi!
Seinäjoen taidehallin näyttelytila Vintti
SEINÄJOEN KAUPUNGINORKESTERI | JUHA UUSITALO, bassobaritoni | ARI RASILAINEN, kapellimestari
Muusikot: SEINÄJOEN KAUPUNGINORKESTERI | JUHA UUSITALO, bassobaritoni | ARI RASILAINEN, kapellimestari Esittely: Seinäjoen kaupunginorkesterin syyskauden päättää perinteinen joulukonsertti, jonka johtaa kapellimestari Ari Rasilainen. Konsertin solistivieraana loistaa bassobaritoni Juha Uusitalo.
klubitaiteilijana Jonna Pirttikoski, laulu, bandoneon
Harmonikkavirtuoosina tunnettu Jonna Pirttijoki on myös verevä tulkitsija. Tunteikas ilta sisältää taiteilijan omaa tuotantoa, ranskalaisia sävyjä sekä Etelä-Amerikan rytmiikkaa tangosta bossa novaan. Tervetuloa konserttiin, jossa naurulta ja kenties kosteilta silmäkulmiltakaan ei vältytä.
Vauvojen värikylpy on vauvaperheille suunnattu kuvataiteellinen työpaja.
PIIPAHDUSPAJA Keskiviikko 15.12. TAAPEROT 12-24 kk klo 9.30-10.15 VAUVAT 4-11 kk klo 11-11.45 Työpaja alkaa virittäytymisellä, jossa tutkitaan ja tunnustellaan erilaisia, teeman mukaisia materiaaleja ja asioita. Työpajassa edetään itse tuotettuun jälkeen. Maalausaineet ovat elintarvikepohjaisia. Ilmoitathan ruoka-aineallergiat ilmoittautumisen yhteydessä. Piipahduspaja on yhden kerran kestävä työpaja. Yhteen ryhmään mahtuu 5 aikuinen ja lapsi -paria. Sopiva ryhmä valitaan työpajan aloitushetken iän mukaisesti. Myös hieman nuorempi tai vanhempi lapsi voi osallistua. Alaikäraja värikylpyyn osallistumiselle on 4 kk. Lapsen pitää pystyä kannattelemaan päätään ennen osallistumista. Seinäjoen taidehalli noudattaa toiminnassaan annettuja ohjeita ja linjauksia koronaviruksen leviämisen ehkäisyyn liittyen. Turvallisuus on meille tärkeää. Tiedotamme mahdollisista muutoksista ja tarkemmasta ohjeistuksesta työpajoihin liittyen tarvittaessa. Osallistujille lähetetään tarkempi infokirje ennen työpajan alkamista. Ensimmäistä kertaa Vauvojen värikylpyyn osallistuvien kannattaa tutustua Värikylpyinfo vanhemmalle -ohjeeseen. Työpajaa ohjaa koulutettu värikylpyohjaaja Minna Peltoniemi. Peruutuspaikkoja voi kysyä yleisötyön tuottajalta. Kuva: Katariina Vestergård
Forest humming - uutta suomalaista musiikkia saksofonille ja pianolle
Kalle Oittinen (sax) ja Tuomas Turriago (pno) esittävät uunituoretta suomalaista musiikkia saksofonille ja pianolle.
Paavo Korpijaakko, Minna Leinonen, Roope Mäenpää ja Tuomas Turriago ovat säveltäneet Kalle Oittisen tilauksesta musiikkia saksofonille ja pianolle sekä taiteelliseen että pedagogiseen tarkoitukseen. Kiertueen konserteissa kuullaan tämän yhteistilauksen satoa. Saksofoni soi tässä konsertissa tavoilla, joita et ole kenties ennen kuullut! Osana projektia Kalle Oittinen pitää konserttien yhteydessä myös mestarikurssin sekä workshopin saksofonin moderneista tekniikoista. Projekti toteutetaan Suomen Kulttuurirahaston Pirkanmaan rahaston apurahalla ja sitä on tukenut lisäksi Suomen solistiyhdistys. Kiertueen kaikki konsertit: su 31.10.2021 Turun konservatorio, Crichton-sali klo 15 la 27.11.2021 Seinäjoki-Sali klo 19 ke 1.12.2021 Tampere, TAMK, musiikin konserttisali klo 19 su 16.1.2022 Helsingin konservatorio, konserttisali klo 15 ti 1.2.2022 Kuopion Musiikkikeskus, kamarimusiikkisali klo 19 Konsertin ohjelma: Roger Boutry (1932-2019): Divertimento Roope Mäenpää (s.1990): Pupa Minna Leinonen (s.1977): Piilo saksofonille Tuomas Turriago (s. 1979): Legend for Alto saxophone and Piano Paavo Korpijaakko (s.1977): Forest humming Tuomas Turriago: Homenajes Latinos for Alto Saxophone and Piano 1. Bossa Nova ”Homenaje a Carlos Jobim” 2. Tango ”Homenaje a Piazzolla” 3. Joropo ”Homenaje a Paquito d’Rivera y Pacho Flores” Kalle Oittinen, saksofoni Tuomas Turriago, piano
{"fi":"Ei ilmoittautumista","sv":"","en":""}
Uskalla Auttaa ! Miksi tervekin sydän voi pysähtyä? Seminaarisarja 1/3
Iskua Etelä-Pohjanmaalle elvytystaitoa ja sydäniskureita kyliin -hanke /E-P:n Sydänpiiri /SPR
Iskua Etelä-Pohjanmaalle elvytystaitoa ja sydäniskureita kyliin hanke toteuttaa yhdessä SeAMK:in Kulttuurihyvinvointia etänä -hankkeeseen osallistuvan kolmen Etelä-Pohjalaisen kylätalon kanssa kolmiosaisen seminaarisarjan. Ensimmäisessä osassa saadaan tietoa terveen sydämen toiminnasta ja miksi se pysähtyy. Tilaisuus järjestetään Ylistaron Alapään Ns:lla (Alapääntie 327) to 18.11.2021 klo 18.00 kahvituksella alkaen. Luento alkaa klo 18.30. Mahdollisuus on osallistua livelähetykseen etänä. Klikkaa linkki https://www.youtube.com/watch?v=RQHT__RSC80 . Tilaisuuteen ei tarvitse ennakkoilmoittautua. On maksuton. Tervetuloa!
[{"name":"210 x 297mm LKO juliste .jpg","url":"https://dsre702v2imo2.cloudfront.net/event-images/3pu4w9kvs412yn_210 x 297mm LKO juliste .jpg"}]
Laitakaupungin orkesterin 10-vuotisjuhlakonsertti
Laitakaupungin orkesterin juhlakonsertti 19.11. klo 19 Kalevan Navetalla
Seinäjoella toimiva rytmimusiikin ammattilaisyhtye Laitakaupungin orkesteri (LKO) viettää kuluvana vuonna 10-vuotisjuhlaansa. Vuonna 2011 Sibelius-Akatemian Seinäjoen yksikön käynnistämän projektin turvin toimintansa aloittanut yhtye on toiminut monipuolisesti musiikin kentällä niin alueellisesti kuin valtakunnallisestikin. Yhtyeen vierailevina solisteina on nähty sekä valtakunnallisesti merkittäviä muusikoita (mm. Paleface ja Samuli Putro) kuin maakunnassa toimivia ammattimuusikoitakin (mm. Jussi Asu, Ari Saari, Terttu Iso-Oja). Musiikin lisäksi Laitakaupungin orkesteri on tehnyt yhteistyötä esimerkiksi modernin tanssin ja teatterin toimijoiden kanssa. Juhlavuottaan Laitakaupungin orkesteri on viettänyt poikkeusoloissa, kun paluuta normaalin konserttitoiminnan pariin on odotettu. Juhlavuoden pääkonsertissa Kalevan Navetassa kuullaan LKO:n tuotantoa vuosien varrelta sekä yhtyeen uusia kappaleita. Uusien teosten joukossa kuullaan Kalevan Navetalle sävelletty Soiva Navetta -teos, jonka ensiesitys tapahtui syksyllä 2021 Navetan avajaisissa. Teoksen on säveltänyt Lotta Hagfors, sanoittanut Mervi Heikkilä ja sovittanut Laitakaupungin orkesteri. -On upeaa päästä vihdoin viettämään juhlavuotta konsertoiden omalla kokoonpanolla, tätä on odotettu. Konsertissa kuultava Soiva Navetta -teos yhdessä muiden uusien kappaleiden sekä vanhojen tuttujen hittien kanssa pääsevät loistamaan Hugo-salin hienossa miljöössä, kertoo Piia Kleemola Laitakaupungin orkesterista. Juhlavuottaan Laitakaupungin orkesteri on viettänyt pääosin studiotyöskentelyn parissa. Elokuussa -21 julkaistiin Wildness Makes This World -LP-levy yhteistyössä taiteilija Matthew Cowanin kanssa. LKO:n uutta, yhtyeen omaan tuotantoon keskittyvää albumia on valmistelut koko vuoden ajan. Konsertissa kuullaan myös Laitakaupungin orkesterin viime vuonna julkaistujen musiikkivideoiden kappaleita, kuten Hurraa ja Syliin -kappaleet. Syliin on Laitakaupungin orkesterin kevään 2020 poikkeusoloissa syntynyt kappale, joka tehtiin viikon aikana jokaisen muusikon työstäessä oman osuutensa yhdessä päivässä turvallisesti olo- tai työhuoneensa suojissa. Nyt tätä teosta esitetään yhdessä, yhtä aikaa ja vieläpä yhteisessä tilassa. Laitakaupungin orkesterin isäntäorganisaationa toimi vuosina 2012-2019 Seinäjoen elävän musiikin yhdistys Selmu ry. Vuodesta 2020 alkaen LKO on toiminut oman tukiyhdistyksensä voimin. LKO:n toimintaa rahoittaa Taiteen edistämiskeskus. Juhlakonsertissa muusikkoina ovat haitaristi Antti Paalanen, laulaja Lotta Hagfors, basisti Petri Välimäki, kitaristi Sami Silen, perkussionisti Teemu Vuorela ja viulisti ja kantelisti Piia Kleemola.
Aikuiset 15 eur, 3-12 v. 7 eur, sylilapset ilmaiseksi.
Joukkuevoimistelun välinekilpailut Uimahalli-Uhreilutalolla klo:11-18.30 Sarjat: 8-10v, 10-12v, 12-14v kilpasarja, 12-14v harrastesarja, 12-14v SM-sarja, 14-16v kilpasarja, 14-16v harrastesarja, yli 16v kilpasarja ja yli 16v harrastesarja.
Gustafsson&Haapoja_kuva Gustafsson&Haapoja.jpg
Taidekuraattori Sanna Karimäki-Nuutinen haastattelee taiteilijaduo Gustafsson&Haapojan Laura Gustafssonia Siat-näyttelyssä.
Laura Gustafsson (s. 1983) on helsinkiläinen kirjailija ja dramaturgi, joka on kaunokirjallisuuden lisäksi kirjoittanut näytelmiä, kuunnelmia ja TV-sarjaa. Gustafssonilta on ilmestynyt romaani viisi romaania. Esikoisteos Huorasatu (2011) oli Finlandia-palkintoehdokas. Myös uusin kirja Rehab (2020) on saanut paljon positiivista huomiota. Gustafsson&Haapoja on vuodesta 2012 toiminut yhteistyö. Projekti on aloittanut tutkimalla historiaa ja yhteiskuntaa toisten lajien näkökulmasta ja edennyt purkamaan ihmisen ja eläimen käsitteitä sekä sitä, miten ne kytkeytyvät rodullistamisen, seksismin ja yhteiskunnallisen ulossulkemisen mekanismeihin. Teokset liikkuvat installaatio- ja videotaiteen sekä performanssin alueilla, ja niissä näkyy usein molempien taiteilijoiden teatteritausta. Näyttelyt pyritään keskusteluiden, kirjoitusten ja toiminnan kautta liittämään osaksi yhteiskunnallista kontekstia. Gustafsson&Haapojan Siat - Pigs -näyttely on esillä Hallissa 29.9.2021-8.1.2022. Tilaisuus on osa Luontokeskustelupäivä-tapahtumaa. Kuva: Velda Parkkinen
Rakastettu näyttelijä-laulaja Eija Ahvo konsertoi Seinäjoella Kalevan Navetassa la 13.11 klo 15.00.
Rakastettu näyttelijä-laulaja, Unicefin hyväntahdon lähettiläs ja juhlavuottaan viettävä taiteilija Eija Ahvo konsertoi Seinäjoella Kalevan Navetassa viikon päästä la 13.11 klo 15.00 yhtyeineen. Eija Ahvon uusin albumi Tulitikkutyttö julkaistiin tammikuussa 2021. Kesällä 2021 julkaistiin myös taitelijan 70-vuotisjuhlavuoden kunniaksi omaelämänkerta 'Elämän sain soimaan'. (Kustannus Reuna) Eija Ahvon esiintyvän taitelijan ura on kestänyt jo 50 vuotta. Konsertissa kuullaan lauluja Eijan elämän taitekohdista ja tarinoita laulujen takaa. Säveltäjäniminä mm. Jukka Linkola, Toni Edelmann, John Lennon ja kokkolalaislähtöinen Minna Miettinen. Pianisti-säveltäjä-sanoittaja Minna Miettinen ja Eija Ahvo tapasivat syksyllä 2019 ja Miettinen sävelsikin Ahvon uudelle levylle useita kappaleita. Konsertissa kuullaan myös ilmastoaiheisia lauluja mm.kirjailija Taina Laaneen teksteihin. John Lennonin helmi Imagine-Uneksi kuullaan Juice Leskisen Eijalle suomentamana versiona. Eija Ahvo,laulu Minna Miettinen,pianisti-kapellimestari Jari Heino,basso Miri Miettinen, rummut,perkussiot
Seinäjoen ja Vaasan kaupunginorkesterin yhteiskonsertti
Suomalaisen musiikin päivää juhlistavassa ohjelmassa kuullaan Paciuksen ja Sibeliuksen sävellysten lisäksi Veli Kujalan viulukonsertto, joka on omistettu konsertin solistina esiintyvälle Eriikka Maalismaalle. Muusikot: SEINÄJOEN ja VAASAN KAUPUNGINORKESTERIT | ERIIKKA MAALISMAA, viulu | TOMAS DJUPSJÖBACKA, kapellimestari Teokset: F. Pacius: Alkusoitto oopperaan "Kaarle-kuninkaan metsästys" | V. Kujala: Viulukonsertto "Auseil" | J. Sibelius: Tapiola, Op. 112 | F. Pacius: Maamme
Tuija Rinta-Jaskarin valokuvanäyttely - Maalaismaisemaa
[{"name":"Levymessut_2021 juliste.pdf","url":"https://dsre702v2imo2.cloudfront.net/event-images/1glm9kvgfw7jf_Levymessut_2021 juliste.pdf"}]
Uusien ja käytettyjen äänilevyjen myyntitapahtuma
6.11 lauantaina pidetään Seinäjoen Levymessut Kalevankatu 12 klo 11 - 16. Tarjolla uusia ja käytettyjä äänitteitä, vinyylilevyjä, kasetteja ja CD-levyjä
Paikalla tuote-esittelijöitä: FinnLite, Kotigastronomi, Tupperware, Enjo, Colose. Myynnissä myös jouluisia tuotteita sekä erilaisia herkkuja.
Ennakkoon 25,00€ + käsittelymaksu. Portilta 30,00€
Suuphja Nauraa Stand Up ilta saapuu Seinäjoelle joulukuussa, kun lavalle saapuu kaikille tuttu koomikko Jacke Björklund!
Suuphja Nauraa Stand Up ilta saapuu Seinäjoelle joulukuussa, kun lavalle saapuu kaikille tuttu koomikko Jacke Björklund! Jacke Björklundin komiikka käsittelee kulttuurieroja, miehen ja naisen välisen kommunikaation vaikeutta sekä ihmisten outoja tapoja. Lisäksi Jacke kertoo lavalla myös kaikesta siitä, mikä mahtuu näiden aiheiden väliin. Ja sinnehän mahtuu… Var så god! Lippuja on rajoitetusti, joten varaathan paikkasi ajoissa! Liput ennakkoon voit ostaa tästä: https://www.netticket.fi/stand-up-ilta-jacke-bjorklund Liput ennakkoon: 27,00 € sis.palvelumaksu ja alv10% Liput ovelta 30,00 € + Eteispalvelumaksu 2€ Ovet klo 18:00 Esitys klo 19:00 Seinäjoki-Sali, Kalevankatu 35